Hluti af samstarfinu hefur falið í sér að innleiða þær aðgerðir sem fjallað er um í sáttinni og eru margar þeirra þegar komnar til framkvæmda . Viðskiptavinum verður auðveldað að færa bankaviðskipti sín milli banka . Val , þróun og innleiðing kerfa og tæknilegra úrlausna mun miða að þessu og þjónustukannanir nýttar til að bera kennsl á áherslur viðskiptavina í tengslum við þetta og mun bankinn bregðast við þeim . Viðskiptavinir verða upplýstir sérstaklega um verulegar breytingar á vöxtum og verðskrá áður en þær eiga sér stað , til að gefa viðskiptavinum svigrúm til þess að færa viðskipti sín ef þeir svo kjósa . Tekið verður upp upplýsingatækniviðmót ( e. API ) sem gerir þriðju aðilum kleift að setja upp samanburðarvefsíðu sem virkjað gæti skilvirkara neytendaaðhald . Tilteknir skilmálar íbúðalána sem fela í sér verulega bindingu verða ekki virkjaðir .